
Evelyn Wever-Úrves 


PROME MINISTER 


Den cuadro di Dia Internacional di Hende Muhe; 


WIWVERSIDAD DI ARUBA (UA) DEN COLABORACIO! 

Diahuebs mainta, Prome Minister a wordo | 
invita pa ta orador na un evento organisa pa 
Universidad di Aruba (UA), en conexion cu 
Dia Internacional di Hende Muhe. Mirando cu 
e tema e aña aki ta "con pa empodera hende 
muhe mas mihor posibel a traves di innovacion" 
a organisa un dialogo cu diferente studiantenan 
di comunidad y di universidad riba e tema di e 
"posicion di hende muhe y digitalisacion" 


Prome Minister a expresa cu e mainta aki 
tabata uno ameno na unda a logra intercambia 
hopi informacion, aserca di e topico importante 
aki. Manera ta conoci, Universidad di Aruba ya caba tin e 
facultad di SISSTEM, caminda ta preparando e hobennan riba 
e trabounan di futuro, den cual digitalisacion tin un rol hopi 
importante. Asina mes ainda ta keda e pregunta, di kico mas 
por wordo haci riba e topico aki y riba esaki a dialoga e mainta 
ki. 


Prome Minister a indica cu durante e seccion di dialogo a hiba 
combersacionnan riba apsecto di ley, legislacion, y di maneho, 
pero tambe di e rol cu mayornan tin ora nan yiunan di chikito 
caba ta atende cu medionan social. Di e combersacionnan aki 
a sali varios recomendacionnan na unda gobierno lo mester 
bay pone atencion den e maneho di innovacion pa futuro. 


"Mi ta gradici sra Viola Heutger, rector di UA, Deborah 
Alexander y Charisse Hoen cu a encarga di coordina e mainta 
aki, y e team completo di UA cu a organisa un bunita y exitoso 
evento, na unda mi persona cu ta carga innovacion por tabata 
tin e oportunidad di comparti mi ideanan y scucha e opinion 
di studiantenan y docentenan di tur e areanan cu nan ta 
representa na UA." Prome Minister a expresa. 

FECHA: DIARANSON 15 DI MAART 2023 
ORA: 7:00 PM - 10:00 PM 
LUGA: CAS DI CULTURA 


ENTRADA GRATIS 
PROME PREMIO | SEGUNDO PREMIO TERCER PREMIO 
AWG. 1000,- AWG. 500,- AWG. 250,- 


Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra@gmail.com 


NA 
C DN es Fundacion 
Comision Celebracion Dianan Nacional Departamento di Cultura Aruba Gobierno di Aruba CORECTOR DI PAPIAMENTO 

Archivo Nacional Aruba conhuntamente cu Fundacion 
Amigonan di Archivo tin e placer di invita e comunidad di Aruba 
pa un bes mas bin celebra e dia di Himno y Bandera dia 18 di 
maart na Archivo Nacional Aruba. E Festividad Nacional Himno 
y Bandera ta cuminsa 10 or di mainta te cu 6 or di atardi. 


Manera ta un tradicion e aña aki Archivo Nacional Aruba, ta 
organisa atrobe un exposicion titula e biaha aki “Diaspora 
Arubano: un pasado y un futuro comparti” na ocasion di 
celebracion di Himno y Bandera. E exposicion aki lo ta den 
cuadro di e “Aña di Conmemoracion di 160 aña di abolicion di 
Sclavitud” cu henter Reino Hulandes lo organisa entrante 1 di 
juli 2023 proximo. E intencion ta pa na juli proximo amplia e 
exposicion “Diaspora Arubano” cu e parti di “Sclavitud na Aruba” 
den un forma mas explicito, pa asina tene esaki durante e aña 
conmemorativo. E exposicion aki lo mester wordo amplia den 
2024 enfocando riba e lazonan cu historia a laga den e relacion 
cu Reino y determina kico ta bin despues di e “komma”. 


E exposicion “Diaspora Arubano” lo wordo hinca den un 
contexto Caribense y di migracion regional y mundial pa Aruba, 


den transcurso di tempo, y cu a logra conforma e Aruba di awe. 
Lo purba na resalta parti historico mas tanto cu ta posibel, di 
momentonan importante den e desaroyo di nos pais. 


Banda di e exposicion den e sala di Archivo Nacional Aruba 
tin riba e parkeo e Festividad Cultural Nacional na unda cu lo 
tin musica di Robert Maduro y Azucar y lo tin un presentacion 
special di baile di sinta di Grupo di baile Santa Cruz. 
Especialmente pa tur esnan cu ta busca cosnan tipico y crioyo 
pa come durante e dia aki, nos lo tin diferente tent cu cuminda 
pa tur gusto. Tin bolo, kuki, cocada, awa di coco y mucho mas. 
Pa e muchanan por entretene nan mes lo tin un kids-corner, 
cu dino-jump 8 popcorn. E dia lo ta hopi ameno pa grandi y 
chikito. Un actividad pa famia! 


Fundacion ADA kier gradici Archivo Nacional Aruba pa e bon 
cooperacion pa organisa e exposicion y evento, y un danki 
special ta bai pa CEDE Aruba, UNOCA, Setar y Banco di 
Caribe pa e sosten cu aricibi pa por realisa e festividad cultural 
pa nos comunidad. 

MINISTER MADURO DI FINANSA A REUNI 
CU FITCH PA E EVALUACION FINANCIERO Y 
ECONOMICO DI ARUBA 


Fin di maart por spera e resultado di e evaluacion 


Siman pasa Minister Maduro di Finansa a reuni cu e compania di 
rating Fitch cu den e dianan aki ta haci un evaluacion financiero 
y economico di Aruba pa por duna un bista na inversionista di 
e credibilidad financiero di nos Pais, expresa den un rating. 
Durante e reunion Minister Maduro hunto cu e profesionalnan 
di Departamento di Finansa, a duna un presentacion cu 
ta brinda un bista di e situacion financiero y economico di 
Aruba. A splica di e recuperacion di e economia di nos Pais, 
e Plan di Impuesto 2023 cu a drenta na vigor, a duna un bista 
di e trabounan den cuadro di e Landspakket, e supervision 
financiero door di CAFT y e negosacion pa refinancia e debe 
traha cu Hulanda pa por a surpasa e pandemia. 


Fitch a reuni tambe cu diferente persona y instancia na Aruba 
pa asina por scucha di nan banda tambe con nan ta mira e 
desaroyo y recuperacion di Aruba. Na final, Fitch a reuni cu 
Minister President Wever-Croes y Minister Maduro pa asina 
por haya sa mas di e maneho politico cu tambe ta di sumo 


E rapport di e evaluacion di Fitch por wordo spera fin di 
maart. Minister Maduro ta spera cu e recuperacion di Aruba 
su economia y e seriedad politico demostra pa atende cu e 
retonan financiero di nos Pais, lo por traduci su mes den un 
recuperacion di Aruba su 'investment' rating cerca Fitch. 


MINISTER MADURO TA FELICITA SR. JO HENRIQUEZ 
CU E PRODUCCION DI E PELICULA ‘MISSING’ 


Un Arubiano talentoso den e mundo cinematografico 


E siman aki Minister Maduro 
tabata tin e placer di por a mira 
e pelicula 'Missing' cu a wordo 
co-produci pa e Arubiano Jo 
Henriquez. Un pelicula bon 
hinca den otro cu ta tene bo 
atencion di comienso te final. 
E ta sigur un orguyo pa sa cu e 
pelicula aki ta conta tambe cu e 
talento cinematografico di un yiu 
di tera. 


Jo Henriquez 


Film producer 


Overview Movies 


Jo Henriquez is an Aruban-born Producer, based in Los 
Angeles. He has produced projects ranging from Features 
and Series to Short Form. His films have been Nominated for 
an Academy Award, and gone to festivals such as Tribeca 
Film Festival, Telluride Film Festival, AFI Fest and TIFF 


Minister Maduro ta felicita 
Jo Henriquez y su famia, 
specialmente su Mama Landa 


Henriquez, cu semper a | amongstothers. 


Not Delivered 


brinda su yiu e sosten y apoyo 


necesario pa por a studia den e ramo di arte y desaroya su talento creativo. Jo 
ta yiu di e conocido pareha Landa y defunto Raul Henriquez, kendenan semper 
a demostra nan aprecio y sosten na e mundo arte y cultura na Aruba. Minister 
Maduro ta gradici Jo Henriquez pa representa Aruba dignamente den e mundo 


creativo di produccion di pelicula riba e tarima internacional. 

Na 2021 Departamento di Asuntonan Economico, Comercio y 
Industria hunto cu Prof. Schneider, un experto renombra riba 
e tema di economia informal, a conduci un investigacion pa 
determina e grandura di e actividadnan economico den e sector 
informal. E investigacion a conclui cu e balor di actividadnan 
economico den e sector informal ta 20% di e producti interno 
bruto. 


Basa riba e resultado aki, minister Geoffrey Wever a pidi 
Departamento di Asuntonan Economico, Comercio y Industria 
traha un plan di accion pa combati e economia informal na 
Aruba. 


Ora ta papia di e sector informal of economia informal ta papia 
di actvidadnan economico cu simplemente bisa no ta cumpli 
cu leynan existente. Esaki ta encera entre otro no ta inscribi na 
Camara di Comercio, no tin permiso pa hasi negoshi y no ta 
registra na Departameni di Impuesto. Esaki ta nifica cu esnan 
activo den e sector informal no tin e gastonan cu esnan cu si 
ta cumpli cu leynan. Esaki ta crea un situacion di competencia 


. \ 
inhusto pa companianan cu si, na e manera correcto ta cumpli 
cu nos leynan. 


Pa combati e desaroyo aki, minister Geoffrey Wever a ricibi 
bishita di Departamento di Asuntonan Economico, Comercio 
y Industria. Durante e bishita aki directora Maria Dijkhoff-Pita, 
Judesca Briceño y Jason Lejuez a elabora riba e plan di accion 
“Reducing the Aruban Shadow Economy.” 


Nos desaroyo economico ta depende grandemente di nos 
comerciantenan cu ta inverti y crea e cuponan di trabao y ta 
cumpli cu nos leynan. Ta importanta garantiza cu e punto di 
salida ta igual pa tur comerciante segun minister Geoffrey 
Wever. E plan di accion aki ta e prome stap pa combati e 
economia informal. 


Minister Geoffrey Wever kier a gradici Maria Dijkhoff-Pita, 
Judesca Briceño y Jason Lejuez pa e plan di accion ricibi, uno 
cu lo contribui na un desaroyo positivo di nos economia. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO ECOTECH FREEZONE , 


o 


GREEN WASTE/PALLET == 
VEHICULO, METAL, E- WASTE Esaki ta inclui productonan manera frigidaire, 
AZETA DI MOTOR, TET ET 


Bo kier haci mas? 


Cumpli cu ley "Milieu 


schadelijke Producten 


E O 000 EE 


PROHIBI MENOS PREFERA RECONOCE BO | MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

MINISTER ENDY CROES A REUNI CU SRA. 
INGA RIDDERSTAP, SR. ANRICIK TROMP Y 
SRA. LUENNE GOMEZ - PIETERS DI DIMP 


En conexion cu e Proyecto Mantencion di facilidadnan Deportivo 


Recientemente, Minister Endy Croes a reuni cu 
Sra. Inga Ridderstap, Sr. Anrick Tromp y Sra. 
Luenne Gomez-Pieters di Departamento di 
Impuesto (DIMP). E ekipo aki ta atendiendo un 
curso di Marketing pa e MBA Program di Facultad 
di Hospitalidad y Turismo (FHTMS) cu un proyecto 
final enfocando riba mantencion di facilidadnan | 
deportivo. E curso di Marketing MBA Program aki 
a wordo duna pa dr. Andy Gillentine y dr. Stephen 
Shapiro di University of South Carolina (USC), 
kendenan a permanece varios siman na Aruba y 
a brinda e lesnan den facilidad di Universidad di 
Aruba. En conexion cu e curso Marketing MBA 
Program, nan a haya como tarea un proyecto di 
investigacion encuanto e facilidadnan deportivo y 
mantencion di e facilidadnan deportivo na Aruba. 


Den cuadro di esaki a bishita Minister di Deporte pa por genera 
mas informacion y alabes haci diferente pregunta den cuadro 
di nan proyecto. Minister a conta un gran parti di e vision cu 
tin pa mantencion di e parkenan, entre otro, e masterplan pa 
cambia e luznan di diferente veld pa “ledlight” den e proximo 
3 añanan. Tambe, a conta di e deficiencia di e fondo cu tin 
pa mantencion. Ademas, a splica nan tocante e ocho (8) 
parkenan cu ta cay bou di Fundacion Facilidadnan Deportivo 
(FFD), cual e mantencion ta cay bou responsabilidad di FFD 
mes. Banda di esaki, a conta nan cu tin hopi veld cu ta cay bou 
di un “sportvereniging”, cual ta un “huurgrond” cu Gobierno di 
Aruba ta duna na algun organisacion deportivo. 


Ta responsabilidad di e organisacionnan mes pa mantene 
e veldnan aki, pero igualmente Gobierno di Aruba ta haya 
peticion pa mantencion di e veldnan aki y ta yuda te unda cu por. 
Banda di esaki, a splica cu renobacion di Compleho Deportivo 
Guillermo Prospero Trinidad na Dakota ta den proceso, pa 


asina Aruba por tin un stadion aproba bek, como cu desde aña 
2016 no tin un stadion aproba na Aruba y consecuentemente 
tur selecionnan di Aruba den tur categoria mester hunga nan 
“home games” den exterior. Esaki a costa alabes masha 
hopi placa. Pues, nan a haya un splicacion amplio di con e 
infrastructura di facilidadnan deportivo di Aruba ta hinca den 
otro, cua parke ta pertenece na Gobierno di Aruba, cua parke ta 
pertenece na FFD, kico ta e rol di Fundacion Lotto pa Deporte 
y kico ta e plan di mantencion di Minister di Deporte. Minister 
Endy Croes a expresa cu na momento di traha un parke esaki 
ta bay relativamente facil, pero e parti di mantencion ta esun 
di mas dificil. Nan a keda satisfecho di tur e informacion cu 
nan a adkiri pa por realisa nan tarea. Minister di Enseñansa y 
Deporte Endy Croes ta desea Sra. Charléne Wever, Sr. Ulrich 
Hermans, Sra. Luenne Gomez-Pieters, Sra. Inga Ridderstap, 
Sra. Miroushka Diaz, Sr. Anrick Tromp y Sra. Zoe Sou exito cu 
nan estudio. Minister ta keda en espera di e resultado final di 
nan investigacion y sigur lo aprecia pa nan pasa entrega un 
copia di nan proyecto na final di e investigacion. Hopi exito! 

Minister Endy Croes: 


EN CONEXION CU VIVIENDA PA STUDIANTE NA HULANDA: 

Diahuebs merdia, Minister Endy Croes a bishita Colegio Nigel 
Matthew na San Nicolas. 


E mandatario a tene un combersacion cu e studiantenan di 
HAVO di aña cinco (5) y invita nan pa un anochi informacion en 
conexion cu vivienda pa studiante na Hulanda na The Movies 
IMAX na Gloria, dialuna awo, dia 6 di maart 2023. E anochi 
informativo aki ta parti den dos seccion, di 6 or di atardi pa 7 or 
di anochi y di 7 or di anochi pa 8 or di anochi. 


| ¡US MD >. væ 
Ta bay tin un lista di plataforma, unda cu e studiantenan por 
inscribi, pa segura cu nan ta haya camber (studentkamer) 
na tempo. Minister Endy Croes ta indica cu ta importante pa 
busca camber trempan, pa asina evita cu e studiantenan yega 
Hulanda sin tin un vivienda, cual por tin un efecto negativo 
riba nan scol. Director di Colegio Nigel Matthew, Sr. Ivor Curie 
y decaan Sra. Yzaira van der Linde a gradici Minister Endy 
Croes pa e bishita y invita e studiantenan di examenklas 
personalmente pa e anochi informativo dialuna awo. 

MINISTER THIJSEN CU BISHITA DI TRABAO NA 
“HYDROGEN VALLEY” NA GRONINGEN 


Minister Plenipotenciario mr. Ady Thijsen recientemente 
a bishita conhuntamente cu Minister di Energia, Labor y 
Integracion Glenbert Croes e provincia di Groningen. Tambe a 
forma parti di e delegacion e director di Utilities Aruba Anthony 
Royer, director di Refineria di Aruba (RDA) Reynold Arenas, 
director di WEB Aruba NV Alfredo Koolman y director di Elmar 
Anthony Irausquin. 


E bishita di dos di dia na Groningen tabata pa bishita y papia cu 
diferente companianan den cuadro di e asina yama “Hydrogen 
Valley” y ta parti di e transicion di energia sostenibel, manera 
aeropuerto Eelde, compania di bus QBuzz, e waf di Eemshaven 
y Holthausen Clean Technologies. 'Mi ta hopi positivo riba e 
bishitanan cu Minister Glenbert Croes y mi persona a haci na 
e proyectonan aki. Principalmente cu ta trata di proyectonan 
cu nos por haya financiamento via di Union Europeo y mi 
persona como Representante di Aruba na Union Europeo sigur 
por contribui den esaki. Mi ta mira cu ta trata di proyectonan 
realistico, positivio y cu por contribui na desaroyo di nos pais; 
na yuda diversifica nos economia. 


Esakinan ta desaroyonan hopi positivo pa nos, asina Minister 
Plenipotenciario Ady Thijsen a declara na final di e bishita di 
trabao na Groningen hunto cu Minister di Energia Glenbert 
Croes. 

DIA MUNDIAL DI BESTIA Y MATANAN SALVAHE 2023 
TA CELEBRA E 50 AÑA DI E ORGANISACION CITES 


Durante e di 68 sesion di e Asamblea General di Nacionnan 
Uni (UNGA) na december 2013, Nacionnan Uni a proclama 
3 maart como Dia mundial di Bestianan y Matanan Salvahe. 
Na Ingles ta yam'e World Wildlife Day. E fecha aki ta recorda 
cu na 1973 a firma e convenio “Convention on International 
Trade in Endangered Species of Wild Flora and Fauna”, e 
asina yama CITES. Na Aruba nos tin tambe departamentonan 
cu ta asigna como e autoridad pa CITES na Aruba. Directie 
Natuur en Milieu (DNM) tin alianzanan estrecho cu dicho 
departamentonan den cual ta colabora den duna conseho 
pa maneho cu ta encarga cu ehecucion di leynan manera 
e Natuurbeschermingsverordening. E tema proponi pa cu e 
observacion di e aña aki ta “Alianza pa e conservacion di e 
bida Salvahe”. Asina por wak cu fortificacion di e alianzanan 
ta beneficia e esfuersonan pa conservacion di sortonan y nan 
habitat. 


Dicon ta celebra y observa e dia aki? E dia aki ta pa celebra 
e bunitesa, rikesa, diversidad y contribucion cu e animalnan y 
matanan salvahe ta aporta cune na mundo y nos bida asina ta 
trece ainda mas conscientisacion di hende. E palabra salvahe 
ta significa cu e sortonan ta crece den nan habitat di origen. 
Locual no por falta ora di celebra ta pa inclui e contribucion di 
e balor intrinsico di e bida salvahe, manera su balor ecologico, 
genetico, social, economico, cientifico, educacional , cultural, 
recreacional y estetica cu esakinan ta brinda na desaroyo 
sostenibel y e bienestar humano. 


E asamblea (UNGA) tambe ta dicta y ta asigna tanto e 
secretariado CITES, como e facilitado di e dia observa aki. E 
dia dedica aki a para bira un di e dianan anual mas importante 
pa e bida salvahe. E asamblea a expresa preocupacion di e 
situacion di actonan criminal manera: traficacion di especienan 
cu ta den peliger di extincion, e necesidad pa combati crimennan 
asina door di fortifica e cooperacionnan internacional, acelera 
esfuersonan, reaccion di husticia penal y haci esfuerso pa 
aplica leynan vigente. 


Esaki ta e di 50 aña di CITES, ta p'esey e tema tambe ta 
enfoca riba alianza. E tema di alianza di organisacionnan pa cu 
conservacion di bida salvahe ta reconoce e logronan di CITES, 
cu a logra tuma accion pa conservacion den transcurso di e 
añanan. E topiconan ta asina compleho cu ningun organisacion 
of departamento di gobierno independientemente lo por logra 
haci mucho si no tin colaboracion y intercambio di e experticio 
y experiencia. Alianza ta inevitabel. Algun ta wak e na nivel 
internacional entre organisacionnan y otro gruponan mas 
chikito ta wak e na e manera di coexisti cu naturalesa, y cu 
esaki lo tin e maximo beneficio. 

Storianan di alianza lo ta e focus pa asina ilustra e trabounan 
cu mester haci pa salvaguardia e futuro di e sortonan cu ta bou 
menasa di extincion, asina segura un planeta saludabel pa tur 
y e generacionnan siguiente. 

CITES su rol na Aruba. 

Na 1995 a establece e ley Natuurbeschermingsverordening. 
CITES tawata e base pa establece e ley local aki cu ta proteha 
sortonan cu ta importante pa conserva. Den e temporada 
ey, e departamento VROM (Volkshuisvesting, Ruimtelijke 

for Wildlife 

WILDLIFE DAY 


8 = cis e 


dnmaruba.org 


#WWD2023 q - 
Ontwikkeling en Milieu) conhuntamente cu Veterinaire Dienst 
a traha riba e Landsbesluit aanstelling Wetenschappelijke 
autoriteit 1995 no.3 y Landsbesluit CITES-registers AB 1995 
no.69, cu a asigna Veterinaire Dienst como e CITES authoriteit 
pa maneho di bestianan (fauna) y Departamento DLVV 
(Santarosa) lo ta e autoridad pa flora na Aruba. Mayoria biaha 
e departamentonan no ta resorta bou mesun ministerio cual ta 
trece su retonan cune pa haci cambionan of pa ehecuta e ley. 


E meta di CITES ta pa regula e traficacion di sortonan pero 
mas importante cu esey ta e conservacion di naturalesa. Asina 
e especienan ta keda na nan lugar di origen. Por ehempel: si 
e mata ta uno protegi, no ta permiti pa trafica esaki pa otro 
pais. Of si e mata protegi ta crece faborabel den un area, ta 
busca posibilidad pa conserva e habitat pasobra e mata ta 
crece net eynan. Den cuadro regional, e alianza cu Kustwacht 
y/of Douane ta crucial na momento cu intercepta traficacion 
ilegal. Kustwacht/Douane ta tuma contacto cu e autoridad di 
CITES concerni pa asina nan confirma cu e ta un sorto cu no 
tin permiso pa trafice a asina confiscamento ta tuma lugar. 
E procedura oficial pa busca permisonan ta via Douane y 
Veterinaire Dienst of Santarosa. Si ta trata di traficacion ilegal, 
Officier van Justitie tambe ta bira parti di e proceso huridico di 
grensoverschrijding. Den pasado nos por corda e turistanan 
cu kier a sali for di Aruba cu cocolishi, aki DNM a traha 
conhuntamente cu ATA, Douane, Veterinaire Dienst y AAA pa 
yega na un solucion. Similarmente antes e Bushinan a conoce 
un historia di traficacion pa exterior. Pero ken no por lubida e 
problematica di e boanan cu ta importa y awor ta un menasa 
pa nos mesun sortonan protegi? Of hende cu ta purba importa 
macaco, kangaroo, phyton, cayman y parhanan exotico? Hopi 
di e sortonan aki pa e motibo di traficacion, ta bay den peliger 
di extincion. 


Directie Natuur en Milieu ta keda informa y conscientisa 
riba e temanan mundial asina ta duna un aporte tambe na e 
alianzanan forma anteriormente y duna espacio pa alianzanan 
nobo na unda mester di esaki pa conservacion por tuma lugar. 
Aki nos ta inclui un pagina pa e muchanan por pinta y tambe 
e diseño oficial pa e dia observa aki. Feliz Dia mundial di 
Bestianan y Matanan Salvahe 2023. 


A 


Ora un ciudadano ta carga su responsabilidad, e por bira un 
heroe. Pero sie no carga su responsabilidad, e no por bira un 
heroe. Cada un ciudadano tin un responsabilidad di carga 
pa hiba nos famia y nos pais padilanti. Algun tin un 
responsabilidad mas grandi cu otro. Pero echo ta cu nos tur 
mester carga nos responsabilidad. Ban sigui carga nos 
responsabilidad pa un Aruba integro. Nos no por pas'e pa 
nos futuro generacion. Ban hunto, den union, y cu 
positivismo, nos carga nos responsabilidad. 


